Tavoitteen 2 (suojellaan unionin kansalaisia vakavilta rajatylittäviltä terveysuhkilta) puitteissa käynnistettiin SHARP-yhteistoimi EU-maissa ja muissa ohjelmaan osallistuvissa maissa. Yhteisen toimen tarkoituksena on parantaa EU:n valmiuksia selviytyä rajatylittävistä vakavista terveysuhkista ja tukea kansainvälisen terveyssäännöstön täytäntöönpanoa. Tavoitteena on myös tehostaa rajatylittäviä vakavia terveysuhkia koskevan EU-lainsäädännön täytäntöönpanoa. Yhteiseen toimeen osallistuu 26 assosiaatiokumppania, 33 sidosyhteisöä ja 9 yhteistyökumppania 30 maasta (24 EU-maata, 3 ETA/EFTA-maata ja 3 Euroopan naapuruusmaata). Se sai EU-tukea 7,9 miljoonaa euroa.

2.Personalised knowledge transfer and access to tailored evidence-based assets on integrated care (SCIROCCO Exchange) . Hankkeessa tarkastellaan paikallistason valmiuksia integroidun hoidon käyttöönottoon tutkimalla SCIROCCOn verkkopohjaisella itsearviointivälineellä paikallisia tarpeita ja integroidun hoitomallin siirtämisen syitä. Analyysin perusteella laaditaan räätälöity valmiuksien kehittämisen toimintamalli ja kehitetään yksilöllisiä tukimuotoja kansallisille ja alueellisille terveys- ja sosiaaliviranomaisille. Hanke, johon osallistui 14 edunsaajan yhteenliittymä kahdeksasta EU-maasta ja Yhdistyneestä kuningaskunnasta, sai EU-rahoitusta 1 508 988 euroa.

1.Evidence-based guidance to scale up integrated care in Europe (VIGOUR) . Hanke, johon osallistui 15 edunsaajan yhteenliittymä yhdeksästä EU-maasta ja Yhdistyneestä kuningaskunnasta, sai EU-rahoitusta 1 827 608 euroa.

2.European Physical Activity on Prescription model (EUPAP) -hankkeen tarkoituksena on siirtää parhaaksi käytännöksi luokiteltu Ruotsin liikuntareseptimalli 10 muuhun EU-maahan. EU:n rahoituksen osuus oli 1 346 154 euroa.

TÄRKEIMMÄT VIESTINTÄTOIMET

Ohjelman täytäntöönpanon seurannan osalta Chafea osallistui vuosien 2021–2027 monivuotisen rahoituskehyksen valmistelutyöhön keräämällä tietoa terveysalan toimintaohjelman (2014–2017) tuloksista. Kun Chafean strategia ohjelman levittämiseksi hyväksyttiin (kesäkuussa 2017), vuoden 2018 tiedonlevityssuunnitelmassa keskityttiin komission keskeisiin terveysalan painopisteisiin eli eurooppalaisiin osaamisverkostoihin sekä kriisivalmiuteen ja -toimintaan.

Eurooppalaiset osaamisverkostot:

·e-kirjanen ”Rare diseases 2008–2016”: EU-funded actions paving the way to the European Reference Networks”

·laadittu tietosivu ”EU health programme support to ERNs: helping people suffering from rare and low-prevalence complex diseases”, joka esiteltiin 21.–22. marraskuuta 2018 Brysselissä pidetyssä neljännessä eurooppalaisten osaamisverkostojen konferenssissa .

Kriisivalmius:

·e-kirjasen laadinta ja julkaiseminen: ”Health threats 2009-2018: EU-funded actions for better preparedness and coordination in health crisis”

·tietosivun laadinta ja julkaiseminen ”Lääketieteelliset vastatoimet: rokotteet ja rokotus”

·konferenssi ”Best practices in implementing the international health regulations” 7.–8. kesäkuuta 2018 Ateena, Kreikka, yhteistyössä Kreikan terveysministeriön kanssa.

Chafea osallistui viiteen suureen EU:n laajuiseen kansanterveyskonferenssiin, joiden kohderyhminä olivat tutkijat ja terveydenhuollon ammattilaiset.

·18th International Conference on Integrated Care, 23.–25. toukokuuta 2018, Utrecht, Alankomaat. Terveysohjelman esittelypiste ja työpajat.

·21st European Health Forum Gastein, 3.–5. lokakuuta 2018. Esittelypiste järjestetty.

·Euroopan 11. kansanterveyskonferenssi 2018, 28. marraskuuta – 1. joulukuuta 2018, ”Winds of change: towards new ways of improving public health in Europe”, Ljubljana, Slovenia. Järjestettiin kaksi valmistelevaa konferenssia, joissa käsiteltiin mikrobilääkeresistenssiä ja hoitoon liittyviä infektioita koskevia EU:n toimia . Lounassymposium: ”The EU health programme successes – contributing to better health for all in the EU”.

·49th Union World Conference on Lung Health, 24.–27 lokakuuta 2018. Järjestettiin esittelypiste ja terveysohjelman asiantuntijoiden tapaamisia. Haag, Alankomaat.

·Aids 2018, terveysohjelman työpajat, 23.–27. heinäkuuta 2018. EU:n esittelypiste ja terveysohjelman asiantuntijoiden tapaamiset järjestettiin Amsterdamissa, Alankomaissa. Konferenssista laadittiin ja jaettiin e-kirjanen.